Marion: "Dis nie my skuld nie" | SARIE
FOTO Gallo Images / Getty Images	22 September 2016
Marion: “Dis nie my skuld nie”	deur SARIE.com-span
Die Brangelina-sage duur voort en terwyl die Jolie-Pitt-gesin probeer om die stukke van die gebroke legkaart te probeer optel, is die wêreld steeds aan’t bespiegel oor hoekom die Hollywood-huwelik verbrokkel het. Van die bewerings is dat Brad vir die Franse aktrise Marion Cotillard ogies gemaak het op die stel van hul spioenasiedrama Allied.
Maar Marion het dié gerug op sosiale media ontken. En in dieselfde asem verklap dat sy swanger is met haar en haar kêrel, Guillaume Canet, se tweede kind.
Dié Oscar-wenner is al sedert 2007 in ’n verhouding met die Franse akteur en regisseur, Guillaume. Hul eerste seun, Marcel, is in 2011 gebore.
Kyk die lokprent van Allied hier:
Maar dis nie net Marion wat by die vuil wasgoed betrek word nie. Die Amerikaanse sanger Selena Gomez se naam word nou ook genoem nadat ’n foto van haar en Brad wat met mekaar gesels, verskyn het, berig The Telegraph.
Selena neem op die oomblik ’n ruskans van haar loopbaan weens die siekte lupus – lees meer hier.
FOTO Instagram / @selenagomez